Държавен вестник, бр. 14, 2026 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  14
Чл. 9. (1) Водещият партньор сключва спо­
разумението по чл. 7, ал. 5 или по чл. 8, ал. 6 
от името на крайния получател на средствата. 
(2) Водещият партньор отговаря за из­
пълнението на процеса по обновяване на 
жилищните сгради на своята територия и за 
избора на изпълнители по реда на Закона за 
обществените поръчки за осъществяване на 
отделните дейности по сградите.
Чл. 10. (1) Предоставянето на средства по 
реда на постановлението се извършва в съ­
ответствие с правилата за държавни помощи, 
като се отчита принципната недопустимост на 
държавните помощи и възможните хипотези 
на съвместимост, които се предвиждат в ев­
ропейското и националното законодателство.
(2) Въз основа на сключените споразумения 
Банката предоставя средствата по откритата 
в Банката сметка за средства от Европейския 
съюз на съответния водещ партньор, която ще 
се ползва за целите на Схемата за субсидии.
(3) За откриването и закриването на смет­
ката по ал. 2 не се изисква съгласието на 
Министерството на финансите. Банката обез­
печава средствата по тези сметки и предоставя 
периодична информация за тях по приложимия 
за банковите бюджетни сметки на общините 
ред съгласно указанията на министъра на 
финансите и на управителя на Българската 
народна банка по чл. 152, ал. 13 от Закона за 
публичните финанси.
Чл. 11. (1) За изпълнението на постановле­
нието на Банката се осигурява достъп до ИСУН 
2020, надградена за целите на Механизма за 
възстановяване и устойчивост.
(2) Комуникацията при управление и изпъл­
нение на Схемата за субсидии се осъществява 
чрез информационната система по ал. 1.
Чл. 12. Срокът за приключване на всички 
дейности по Инвестиция 9 (C4.I9): Схема за 
субсидиране – обновяване на жилищни сгради, 
е 31 декември 2029 г.
Допълнителни разпоредби
§ 1. По смисъла на постановлението:
1. „Водещ партньор/администратор на 
безвъзмездна финансова помощ“ е общин­
ската администрация/районната админист­
рация, подала формуляр за кандидатстване 
по Процедура 4.023 „Подкрепа за устой­
чиво енергийно обновяване на жилищния 
сграден фонд – Етап I“ или по Процеду­
ра 4.024 „Подкрепа за устойчиво енергийно 
обновяване на жилищния сграден фонд – 
етап II“, сключила партньорско споразумение 
с краен получател и отговорна за изпълне­
нието на всички дейности по Схемата за 
субсидии след сключване на споразумението 
за безвъзмездна помощ.
2. „Партньор по изпълнението на схемата“ е 
„Българска банка за развитие“ ЕАД, на която 
се възлага да управлява Схемата за субсидии 
в съответствие с приложение към Решение за 
изпълнение на Съвета от 25 ноември 2025 г. 
за изменение на Решение за изпълнение от 
4 май 2022 г. за одобряване на оценката на 
Плана за възстановяване и устойчивост на 
България (ST 15108/25 ADD 1).
3. „Крайни получатели“ са сдружения на 
собствениците, регистрирани по Закона за 
управление на етажната собственост, в до­
пустимите за финансиране сгради. 
§ 2. В сключените споразумения за пре­
доставяне на субсидии по чл. 7, ал. 5 и чл. 8, 
ал. 6 се посочват задължения за осигурява­
не на публичност в съответствие с раздел 
„Публичност и информация“ от Системата за 
управление и контрол по Плана за възстано­
вяване и устойчивост.
§ 3. Интензитетът на финансиране се 
прилага за одобреното финансиране в хода 
на оценка и класиране на проектните пред­
ложения по Процедура 4.023 „Подкрепа за 
устойчиво енергийно обновяване на жилищния 
сграден фонд – Етап I“ и по Процедура 4.024 
„Подкрепа за устойчиво енергийно обновя­
ване на жилищния сграден фонд – етап II“, 
включително като самоучастие.
Преходни и заключителни разпоредби
§ 4. Постановлението се приема на основа­
ние чл. 7а от Закона за нормативните актове 
във връзка с чл. 22 от Регламент (ЕС) 2021/241 
на Европейския парламент и на Съвета от 
12 февруари 2021 година за създаване на Ме­
ханизъм за възстановяване и устойчивост и 
§ 4 от допълнителната разпоредба на Поста­
новление № 176 на Министерския съвет от 
2025 г. за изменение на Постановление № 157 
на Министерския съвет от 2022 г. за опреде­
ляне на органите и структурите, отговорни 
за изпълнението на Плана за възстановяване 
и устойчивост на Република България, и на 
техните основни функции (обн., ДВ, бр. 74 от 
2025 г.; попр., бр. 75 от 2025 г.).
§ 5. По договорите, включени в приложение 
№ 1, МРРБ не дължи финансови средства.
§ 6. „Българска банка за развитие“ ЕАД и 
министърът на финансите сключват споразу­
мението по чл. 1, ал. 2 в едномесечен срок от 
влизането в сила на постановлението.
§ 7. „Българска банка за развитие“ ЕАД 
сключва споразуменията за финансиране по 
чл. 7, ал. 5 или по чл. 8, ал. 6 не по-късно от 
30 юни 2026 г.
§ 8. Постановлението влиза в сила от деня 
на обнародването му в „Държавен вестник“.
Министър-председател: 
Росен Желязков
Главен секретар на Министерския съвет: 
Габриела Козарева